Ir-Regolament tal-Kummissjoni (KE) Nru 205/2004
tal-5 ta’ Frar 2004
li jemenda r-Regolament (KE) Nru 3175/94 li jistabbilixxi r-regoli dettaljati ta’ l-applikazzjoni ta’ l-arranġamenti speċjali għall-provvista tal-prodotti taċ-ċereali lill-gżejjer iż-żgħar ta’ l-Eġew u li jistabbilixxi l-bilanċ imbassar tal-provvista
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2019/93 tad-19 ta’ Lulju 1993 li jintroduċi miżuri speċifiċi għall-gżejjer iż-żgħar ta’ l-Eġew rigward ċerti prodotti agrikoli [1], u partikolarment l-Artikolu 3a(2) tiegħu,
Billi:
(1) Ir-Regolament tal-Kummisjoni (KEE) Nru 2958/93 [2] jistabbilixxi regoli dettaljati komuni għall-implementazzjoni tar-Regolament (KEE) Nru 2019/93 fir-rigward ta’ l-arranġamenti speċifiċi għall-provvista ta’ ċerti prodotti agrikoli għall-gżejjer iż-żgħar ta’ l-Eġew u, permezz ta’ l-Artikolu 3 tar-Regolament (KEE) Nru 2019.93, l-ammont ta’ l-għajnuna għal dan il-forniment.
(2) Bis-saħħa ta’ l-Artikolu 2 tar-Regolament (KEE) Nru 2019/93, ir-Regolament tal-Kummissjoni (KE) Nru 3175/94 [3] jistabbilixxi it-tbassir tal-bilanċ tal-provvista tal-prodotti taċ-ċereali.
(3) Ir-Regolament tal-Kummissjoni (KE) Nru 2782/98 [4] jistabblixxi l-bilanċ tal-provvista għall-1999 għall-prodotti taċ-ċereali u wkoll għall-għalf niexef. Il-bilanċi tal-forniment għas-snin segwenti kienu wkoll stabbiliti għall-prodotti taċ-ċereali u l-għalf niexef.
(4) Fl-interess taċ-ċarezza, ir-Regolament (KE) Nru 3175/94 għandu jkun adottat f’ċerti aspetti.
(5) Il-bilanċi mbassra tal-forniment għandhom ukoll ikunu stabbiliti għall-2004.
(6) Ir-Regolament (KE) Nru 3175/94 għandu jkun emendat kif xieraq.
(7) Il-miżuri li hemm provvediment dwarhom f’dan ir-Regolament huma bi qbil ma l-opinjoni tal-Kumitat Konġunt tal-kumitati ta’ ġestjoni relevanti,
ADOTTAT DAN IR-REGOLAMENT:
L-Artikolu 1
Ir-Regolament (KE) Nru 3175/94 huwa emendat kif ġej:
1. it-titolu huwa mibdul b’dan li ġej:
"Ir-Regolament tal-Kummissjoni (KE) Nru 3175/94 tal-21 ta’ Diċembru 1994 li jistabbilixxi r-regoli dettaljati ta’ l-applikazzjoni għall-arranġamenti speċifiċi għall-provvista tal-prodotti taċ-ċereali u ta’ l-għalf niexef lill-gżejjer iż-żgħar ta’ l-Eġew u li jistabbilixxi bilanċ imbassar ta’l-provvista."
2. l-Artikolu 1 li ġej huwa miżjud:
"L-Artikolu 1
Bis-saħħa ta’ l-Artikolu 2 tar-Regolament (KEE) Nru 2019/93, it-tbassir tal-bilanċ tal-forniment għall-prodotti taċ-ċereali u l-għalf imqadded li joriġinaw fil-Komunità lejn il-gżejjer iż-żgħar ta’ l-Eġew għandu jkun kif elenkat fl-Anness ma dan."
3. l-Anness huwa mibdul bl-Anness ta’ dan ir-Regolament.
L-Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu jkun japplika mill-1 ta’ Jannar 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-5 ta’ Frar 2004.